
ŠAKIŲ RAJONO SAVIVALDYBĖS  TARYBA

SPRENDIMAS

DĖL PROJEKTO „ŠAKIŲ TVENKINIO  BŪKLĖS GERINIMAS“

2008 m. gruodžio 23 d. Nr. T -381
Šakiai


Savivaldybės  taryba, vadovaudamasi Lietuvos Respublikos vietos savivaldos įstatymo (Žin.,1994, Nr.55-1049, 2008, Nr.113-4290) 16 str. 2 d.  41 p., nusprendžia:


1.Pritarti projekto „Šakių tvenkinio būklės gerinimas“ rengimui.


2.Rengti ir teikti projektinį pasiūlymą bei paraišką Europos Sąjungos Sanglaudos skatinimo veiksmų programos 1 prioriteto „Vietinė ir urbanistinė plėtra, kultūros paveldo ir gamtos išsaugojimas bei pritaikymas turizmo plėtrai“  finansavimui pagal priemonę  VP3-1.4-AM-04-R  „Vandens telkinių būklės gerinimas“.  


3.Užtikrinti reikiamą ne mažesnį  kaip 15 proc. projekto vertės bendrafinansavimą iš savivaldybės biudžete Regioninės plėtros programos finansavimui  numatomų lėšų, jei pagal pateiktą paraišką  bus skirta Europos Sąjungos Sanglaudos skatinimo veiksmų programos  parama.

4.Įpareigoti savivaldybės administracijos direktorių Juozą Puodžiukaitį pasirašyti visus su projektiniu pasiūlymu ir paraiška   susijusius dokumentus.



5.Skirti savivaldybės administracijos Žemės ūkio skyriaus vedėją Alfridą Vigelį projekto „Šakių tvenkinio būklės gerinimas“ vadovu, atsakingu už projektinio pasiūlymo ir paraiškos parengimą bei pateikimą ir projekto įgyvendinimą. Į projekto darbo grupę deleguoti savivaldybės administracijos Žemės ūkio skyriaus vyriausiąjį specialistą Vilhelmą Haase.

